Colbyt

Colbyt (, alun perin Dynasty II: The Colbys) on yhdysvaltalainen prime time -saippuasarja, joka luotiin  1980-luvun puolivälissä menestyssarja Dynastian rinnalle. Kyseessä on spin-off-sarja, joka rakentuu Dynastiasta tutun hahmon Jeff Colbyn ympärille. Colbyja tehtiin kaksi tuotantokautta, ja sarja sai ensiesityksensä ABC-kanavalla vuosina 1985–1987. Suomessa Colbyt kuului Kolmoskanavan ohjelmistoon vuosina 1988–1989.

 Tuotanto 
Ajatus Colbyt-sarjasta syntyi Dynastian toisena näytäntövuotena. Televisioyhtiö ABC:ssä ei heti innostuttu ohjelmaideasta, mutta suhtautuminen muuttui, kun Dynastiasta tuli myöhemmin erittäin suosittu. Sarjan tuottajan Douglas S. Cramerin mukaan Colbyista pyrittiin tekemään hyvin samanlainen kuin Dynastiasta, jotta se vetoaisi samaan katsojajoukkoon. Toisaalta Colbyista haluttiin tehdä riittävän erilainen, niin ettei yleisö kyllästyisi.

Spin-off-sarjaan investoitiin suuria summia: jo pelkät lavasteet maksoivat 2,5 miljoonaa dollaria, eikä puvustuksessakaan säästetty kustannuksia. Päärooleihin haalittiin maineikkaita elokuvanäyttelijöitä. Filmitähti Charlton Heston suostui mukaan, kun hänelle kerrottiin, että Colbyissa näyttelisi myös Barbara Stanwyck. Todellisuudessa Stanwyckia ei ollut tuolloin vielä edes pyydetty sarjaan. Tämä otti kuitenkin vastaan Constance Colbyn roolin, kun kuuli, että Heston oli jo palkattu Jason Colbyksi.

Sable Colbyn roolia tarjottiin Faye Dunawaylle, mutta hän torjui sen, koska piti palkkaa liian pienenä. Myös Angie Dickinson, Elizabeth Ashley ja Diana Rigg kieltäytyivät osasta, joten Sablea esittämään valittiin lopulta brittinäyttelijä Stephanie Beacham.

 Juoni 

 Lähtöasetelma 
Ennen spin-off-sarjan alkua Colbyjen tarinaa pohjustettiin Dynastiassa. Sarjan viidennellä tuotantokaudella katsojille selviää, että Jeff Colbyn (John James) ex-vaimo Fallon Carrington Colby (Emma Samms) on elossa. Kuolleeksi luultu hahmo harhailee Kaliforniassa muistinsa menettäneenä ja tukeutuu Miles Colby -nimiseen poolopelaajaan (Maxwell Caulfield). Kuudennen kauden alussa Dynastian katsojille tulevat tutuksi myös Jason, Constance, Sable, Monica ja Bliss Colby. Carringtoneilla ja Colbyilla on tuolloin hoidettavanaan yhteisiä liikeasioita, joten sukujen tiet risteävät.

Colbyt-sarjan alussa Jeff muuttaa Denveristä sukulaistensa luokse Los Angelesiin, jossa hän aikoo työskennellä yhdessä setänsä Jason Colbyn (Charlton Heston) kanssa. Jeffin täti Constance Colby (Barbara Stanwyck) on kutsunut Jeffin asumaan Colbyjen sukukartanoon, ja siellä tämä kohtaa muun muassa pitkään poissa olleen äitinsä Francesca Hamiltonin (Katharine Ross). Jeff törmää Kaliforniassa myös ex-vaimoonsa Falloniin, joka kärsii yhä muistinmenetyksestä ja käyttää siksi nimeä Randall Adams. Jeffin tyrmistykseksi ”Randall” on mennyt juuri naimisiin Jeffin serkun Milesin kanssa eikä hän tunnista entistä aviomiestään.

 Keskeiset hahmot 
 Jason Colby (Charlton Heston, 1985–1987)
 Colby Enterprises -yhtiön johtaja; Sablen aviomies; Monican, Milesin ja Blissin isä; Jeffin biologinen isä 
 Constance ”Connie” Colby Patterson (Barbara Stanwyck, 1985–1986)
 Jasonin isosisko ja yhtiökumppani, joka on lahjoittanut osakkeitaan veljenpojalleen Jeffille
 Jeffrey ”Jeff” Broderick Colby (John James, 1985–1987)
 Fallonin aviomies; Jasonin ja Frankien avioton poika; L. B:n ja Laurenin isä
 Fallon Carrington Colby (Emma Samms, 1985–1987)
 Jeffin vaimo, joka muistinsa menettäneenä on avioitunut Milesin kanssa; L. B:n ja Laurenin äiti
 Sabella ”Sable” Scott Colby (Stephanie Beacham, 1985–1987)
 Jasonin juonikas vaimo; Monican, Milesin ja Blissin äiti; Jeffin täti
 lady Francesca ”Frankie” Scott Colby Hamilton Langdon (Katharine Ross, 1985–1987)
 Jeffin äiti, joka on aikoinaan hylännyt poikansa; Sablen sisko ja Jasonin rakastettu 
 Miles Andrew Colby (Maxwell Caulfield, 1985–1987)
 Sablen lempilapsi; äkkipikainen playboy, joka on rakastunut ”Randalliin” eli Falloniin
 Monica Scott Colby (Tracy Scoggins, 1985–1987)
 Milesin kaksoissisko; juristi, joka on mukana myös musiikkibisneksessä
 Bliss Colby (Claire Yarlett, 1985–1987)
 Monican ja Milesin sisko; perheen kuopus 
 Zachary ”Zach” Powers (Ricardo Montalbán, 1985–1987)
 laivanvarustaja, joka liehittelee Sablea 
 Philip Colby (Michael Parks, 1986–1987)
 Jasonin ja Connien kuolleeksi luultu veli; Frankien ensimmäinen aviomies

 Tarina Colbyjen jälkeen 
Colbyt päättyy kuuluisaan kohtaukseen, jossa Fallon joutuu pimeällä aavikolla tekemisiin ufon kanssa. Hämmentyneenä hän nousee alukseen ja katoaa taivaalle muukalaisen matkaan. Tarina saa jatkoa Dynastian kahdeksannella kaudella, kun Jeff löytää vaimonsa makaamasta tien poskesta. Fallon kertoo lopulta miehelleen ufosieppauksesta, mutta tämä ei usko häntä. Molemmat muuttavat takaisin Denveriin, jossa heidän keskinäinen epäluottamuksensa jatkuu. Lopulta pari eroaa.

Dynastian yhdeksännellä tuotantokaudella myös Sable ja Monica asettuvat asumaan Denveriin. Sable hankkii omistukseensa hotelli Carltonin ja päätyy nahistelemaan serkkunsa Alexis Colbyn (Joan Collins) kanssa. Sable tutustuu samalla Dex Dexteriin (Michael Nader) ja tulee raskaaksi. Sarjan loppusuoralla selviää, että Monica ja Miles eivät todellisuudessa olekaan Jasonin lapsia, sillä Sablen on aikoinaan raiskannut toinen mies.

Miles palaa kuvioihin vielä minisarjassa Dynastia – viimeinen luku (1991). Siinä Fallon on ajautunut taas tilanteeseen, jossa hänen on valittava, haluaako hän olla Jeffin vai Milesin kanssa.

 Jaksot 
 Ensimmäinen tuotantokausi (1985–1986) 
 #  #  Suomenkielinen nimiSarakkeen tiedot on saatu Suomen Kuvalehtien (11–34/1988) ja Katso!-lehden (30/1988) televisio-ohjelmasivuilta. Alkuperäinen nimi Ohjaus Käsikirjoitus EnsiesitysYhdysvalloissa EnsiesitysSuomessa 1.  1.  ”Tähtisumua”  ”The Celebration”  Jerome Courtland  William BastPaul Huson  20. marraskuuta 1985  24. maaliskuuta 1988  2.  2.  ”Elämä on lyhyt”  ”Conspiracy Of Silence”  Curtis Harrington  William BastPaul HusonDennis Turner  27. marraskuuta 1985  31. maaliskuuta 1988 3.  3.  ”Ei enää salaisuuksia”  ”Moment Of Truth”  Nancy Malone  William BastPaul Huson  28. marraskuuta 1985  7. huhtikuuta 1988 4.  4.  ”Eilispäivän uutiset”  ”Family Album”  Don Medford   William BastRick EdelsteinPaul Huson  5. joulukuuta 1985  14. huhtikuuta 1988 5.  5.  ”Ulkopuolinen”  ”Shadow of the Past”  Harry Falk  William BastPaul HusonDennis Turner  12. joulukuuta 1985  21. huhtikuuta 1988 6.  6.  ”Miles tai Jeff”  ”A House Divided”  Don Medford   William BastFrank FurinoPaul Huson  19. joulukuuta 1985  28. huhtikuuta 1988 7.  7.  ”Suukkoja ja syleilyjä”  ”The Reunion”  Jerome Courtland  William BastFrank FurinoPaul Huson  26. joulukuuta 1985  5. toukokuuta 1988 8.  8.  ”Rakkaudentunnustukset”  ”Fallen Idol”  Harry Falk  William BastOliver ClarkPaul Huson   2. tammikuuta 1986  12. toukokuuta 1988 9.  9.  ”Kirja”  ”The Letter”  Don Medford  William BastPaul HusonDoris Silverton  9. tammikuuta 1986  19. toukokuuta 1988 10.  10.  ”Käännekohta”  ”The Turning Point”  Gwen Arner  William BastPaul HusonCharles Pratt, Jr.  16. tammikuuta 1986  26. toukokuuta 1988 11.  11.  ”Maininkeja”  ”Thursday's Child”  Kim Friedman  William BastRick EdelsteinPaul Huson  30. tammikuuta 1986  2. kesäkuuta 1988 12.  12.  ”Sopuratkaisut”  ”The Pact”  Harry Falk  William BastPaul HusonDennis Turner  6. helmikuuta 1986  9. kesäkuuta 1988 13.  13.  ”Fallonin valinta”  ”Fallon’s Choice”  Curtis Harrington  William BastPaul HusonDoris Silverton  13. helmikuuta 1986  16. kesäkuuta 1988 14.  14.  ”Onko vai eikö ole?”  ”The Trial”  Robert Scheerer  William BastPaul HusonDon Roos  20. helmikuuta 1986  23. kesäkuuta 1988 15.  15.  ”Totuus”  ”Burden of Proof”  Gabrielle Beaumont  William BastPaul HusonDennis Turner  27. helmikuuta 1986  30. kesäkuuta 1988 16.  16.  ”Isät ja pojat”  ”My Father's House”  Curtis Harrington  William BastFrank FurinoPaul Huson  6. maaliskuuta 1986  7. heinäkuuta 1988 17.  17.  ”Kihlajaiset”  ”The Outcast”  Robert Scheerer  William BastPaul HusonDon Roos  13. maaliskuuta 1986  14. heinäkuuta 1988 18.  18.  ”Häät”  ”The Wedding”  Harry Falk   William BastFrank FurinoPaul Huson  20. maaliskuuta 1986  21. heinäkuuta 1988 19.  19.  ”Vanki”  ”The Honeymoon”  Gwen Arner  William BastPaul HusonMary Ann KasicaMichael Scheff  27. maaliskuuta 1986  28. heinäkuuta 1988 20.  20.  ”Kaksoispetos”  ”Double Jeopardy”  Harry Falk  William BastPaul HusonDoris Silverton  10. huhtikuuta 1986  4. elokuuta 1988 21.  21.  ”Synnit”  ”A Family Affair”  Jerome Courtland  William BastPaul HusonDon Roos  17. huhtikuuta 1986  11. elokuuta 1988 22.  22.  ”Kosto”  ”The Reckoning”  Harry Falk  William BastPaul HusonDennis Turner  1. toukokuuta 1986  18. elokuuta 1988 23.  23.  ”Intohimorikoksia”  ”Anniversary Waltz”  Kim Friedman  William BastPaul HusonDon Roos  15. toukokuuta 1986  25. elokuuta 1988 24.  24.  ”Särkyneet toiveet”  ”Checkmate”  Harry Falk  William BastPaul Huson  22. toukokuuta 1986  1. syyskuuta 1988

 Toinen tuotantokausi (1986–1987) 
 #  #  Suomenkielinen nimiSarakkeen tiedot on saatu Suomen Kuvalehtien (35–52/1988, 12/1989) ja Katso!-lehtien (43–44/1988, 52/1988, 14–20/1989) televisio-ohjelmasivuilta. Alkuperäinen nimi Ohjaus Käsikirjoitus EnsiesitysYhdysvalloissa EnsiesitysSuomessa 25.  1.  ”Painajainen”  ”The Gathering Storm”  Harry Falk  William BastPaul Huson  24. syyskuuta 1986  8. syyskuuta 1988 26.  2.  ”Onni ja epätoivo”  ”No Exit”  Gabrielle Beaumont  William BastPaul HusonDon Roos  25. syyskuuta 1986  15. syyskuuta 1988 27.  3.  ”Pyörteitä”  ”Jason's Choice”  Robert Scheerer  William BastFrank FurinoPaul Huson  2. lokakuuta 1986  22. syyskuuta 1988 28.  4.  ”Tukalat tunteet”  ”The Matchmaker”  Harry Falk  William BastPaul HusonDennis Turner  16. lokakuuta 1986  29. syyskuuta 1988 29.  5.  ”Liittolainen”  ”Something Old, Something New”  Don Medford  William BastPaul HusonDon Roos  23. lokakuuta 1986  6. lokakuuta 1988 30.  6.  ”Juhlavieraat”  ”The Gala”  Gwen Arner  William BastPaul HusonDennis Turner  30. lokakuuta 1986  13. lokakuuta 1988 31.  7.  ”Salaisuudet julki”  ”Bloodlines”  Harry Falk  William BastPaul HusonDennis Turner  6. marraskuuta 1986  20. lokakuuta 1988 32.  8.  ”Kysymyksiä ja vastauksia”  ”Deceptions”  Curtis Harrington  William BastPaul HusonCarol Saraceno  13. marraskuuta 1986  27. lokakuuta 1988 33.  9.  ”Kolmen kauppa”  ”And Baby Makes Four”  Gwen Arner  William BastMart CrowleyPaul Huson  27. marraskuuta 1986  3. marraskuuta 1988 34.  10.  ”Pakoon”  ”Bid For Freedom”  Harry Falk   William BastPaul HusonDennis Turner  4. joulukuuta 1986  10. marraskuuta 1988 35.  11.  ”Totuus”  ”Sanctuary”  Don Medford  William BastPaul HusonCarol Saraceno  11. joulukuuta 1986  17. marraskuuta 1988 36.  12.  ”Myrskyjä ja maininkeja”  ”Reaching Out”  Linda Day  William BastPaul HusonDon Roos  18. joulukuuta 1986  24. marraskuuta 1988 37.  13.  ”Pelin säännöt”  ”Power Play”  Harry Falk  William BastPaul HusonE. Jeffrey Smith  1. tammikuuta 1987  1. joulukuuta 1988 38.  14.  ”Jotakin vialla”  ”The Legacy”  Richard Kinon  William BastPaul HusonDennis Turner  8. tammikuuta 1987  8. joulukuuta 1988 39.  15.  ”Liian myöhään”  ”The Home-Wrecker”  Curtis Harrington  William BastPaul HusonCarol Saraceno  15. tammikuuta 1987  15. joulukuuta 1988 40.  16.  ”Jahti”  ”The Manhunt”  Bruce Bilson  William BastPaul HusonDoris Silverton  22. tammikuuta 1987  22. joulukuuta 1988 41.  17.  ”Lasipallot”  ”All Fall Down”  Kim Friedman  William BastPaul HusonDennis Turner  29. tammikuuta 1987  29. joulukuuta 1988 42.  18.  ”Syyllinen”  ”Guilty Party”  Roy Campanella II  William BastPaul HusonDennis Turner  5. helmikuuta 1987  27. maaliskuuta 1989 43.  19.  ”Fallonin lapsi”  ”Fallon's Baby”  Harry Falk  William BastFrank FurinoPaul Huson  12. helmikuuta 1987  3. huhtikuuta 1989 44.  20.  ”Salainen toive”  ”Answered Prayers”  Robert Scheerer  William BastPaul HusonDon Roos  26. helmikuuta 1987  10. huhtikuuta 1989 45.  21.  ”Suuria muutoksia”  ”Return Engagement”  Harry Falk  William BastPaul HusonElliott Lewis  5. maaliskuuta 1987  17. huhtikuuta 1989 46.  22.  ”Paholaisen juoksupoika”  ”Devil's Advocate”  Robert Scheerer  William BastMart CrowleyPaul Huson  12. maaliskuuta 1987  24. huhtikuuta 1989 47.  23.  ”Petos”  ”Betrayals”  Harry Falk  William BastPaul HusonCarol Saraceno  19. maaliskuuta 1987  1. toukokuuta 1989 48.  24.  ”Lopun alku”  ”Dead End”  Richard Kinon  William BastPaul HusonDon Roos  25. maaliskuuta 1987  8. toukokuuta 1989 49.  25.  ”Tien risteyksessä”  ”Crossroads”  Don Medford  William BastPaul Huson  26. maaliskuuta 1987  15. toukokuuta 1989 

 DVD-julkaisut 
Colbyjen molemmat tuotantokaudet ovat ilmestyneet DVD-levyillä. Sarjan kaikki jaksot sekä lisämateriaalia sisältävä DVD-boksi tuli Yhdysvaltojen ja Kanadan markkinoille toukokuussa 2015. Saksassa tuotantokaudet julkaistiin kahdessa erässä heinä-elokuussa 2015. Marraskuussa 2016 siellä tuli myyntiin myös DVD-boksi, joka sisältää molemmat kaudet sekä lisämateriaalia.

 Katso myös 
 Dynastia (vuoden 1981 televisiosarja)
 Dynastia – viimeinen luku
 Dynastia (vuoden 2017 televisiosarja)

 Lähteet 

 Aiheesta muualla 


Luokka:1980-luvun yhdysvaltalaiset draamasarjat
Luokka:Saippuasarjat
Luokka:Perhesarjat